lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv lv lv cs lv lv es uk es en en sv lv lv lv lv lv lv lv lv lv lv lv lv lv lv lv lv lv lv lv sv lv lv lv sv lv lv lv lv lv lv lv lv lv lv lv lv lv lv lv lv lv az en lv lv lv lv nl ceb de lv lv lv de lv lv lv lv lv lv lv lv lv de sk en sk hbs_lat lv lv sk hbs_lat uk en en lv id es es en lv lv
2018. gada 25. aprīlis 00:01
Nacionālais teātris šķendējas ar Tukuma muzeju par savulaik nozagtas Aspazijas bistes piederību
Sabiedrībā pazīstami cilvēki publisko savas nedēļas nogales fotogrāfijas
VIDEOPublicēts filmas "Mātes piens" oficiālais treileris
“Rīgā strādā pasaules līmeņa mūziķi”. Intervija ar “Grammy” mūzikas laureātiem Latvijas Radio studijā
Kultūras un izklaides notikumi
Tirgi, tirdziņi un izklaides pāriet uz iekštelpām: pasākumu ceļvedis nedēļai
Marijas ielu, kopš tā pirmo reizi iezīmēta Rīgas plānā - tas notika jau tālajā 1797. gadā, gadu gaitā skārušas daudzas izmaiņas. Jāsāk ar ielas nosaukumu. Sākotnēji tas bija cits - Jaunā iela. 1860. gadā posmu no tagadējā Raiņa bulvāra līdz Elizabetes ielai nosauca par Marijas ielu (vācu val. - Marienstrasse, krievu - MapииHckaя yлицa), Krievijas imperatora Aleksandra II sievas, Hesenes-Darmštates princeses Marijas vārdā. Laukumā pretī tagadējai viesnīcai «Opera Hotel» (arī pirms simts gadiem tur bija viesnīca «Bellevue»), kur šodien vairākās joslās pārvietojas auto un sabiedriskais transports, kādreiz slējās skaista kuplu koku aleja (skat. attēlu). Vairākās sendienu fotogrāfijās pretī viesnīcai redzama arī kāda sarkanu ķieģeļu celtne ar milzīgu skursteni, kas varēja būt tvaika lokomotīvju remontdarbnīcas ēka. Vēlāk koki nocirsti, ierīkotas kādas tirdzniecības vietas, piemēram, Ernesta Mežita šokolādes un konfekšu fabrikas veikals, taču vēlāk likvidētas arī tās.
Dzīvo Čaka/Marijas ielā? @rdsvc Tev gādā pārsteigumu - 4 joslas 3, 3.25 un 4 m platumos. Lai auto var ātrāk braukt. pic.twitter.com/V9tcdnZznN— Nauris (@Nauris_L) June 8, 2015
Jau pagājušā gadsimta sākumā pa Marijas ielu kursēja arī tramvajs, taču padomju gados, kad ielu pārdēvēja krievu karavadoņa un militārā teorētiķa Aleksandra Suvorova vārdā, sliedes demontēja. Zināms, ka pēdējais tramvajs pa Marijas ielu izbrauca 1965. gada beigās. Iemesls sliežu demontāžai - šaurība, proti, brīdī, kad tramvajs apstājās pieturā, visa auto satiksme tika bloķēta. Un, ņemot vērā, ka līdzīgi uzkonstruēta bija Kr. Barona iela, Suvorova ielā tramvaja līniju nolēma likvidēt. Drīz pa to sāka kursēt pirmie kompānijas «Škoda» trolejbusi.
Tramvaja līniju Marijas ielā demontēja 1965.gada beigās pic.twitter.com/IQlUezQijo— Ielasgarumā ? (@Ielasgaruma) January 5, 2018
Būdama viena no tuvākajām ielām pie dzelzceļa stacijas, tā vienmēr lielās cilvēku plūsmas dēļ bijusi pateicīga komercdarbībai. Aculiecinieki atminas, ka padomju gados ir bijis pat grūti izspraukties cauri blīvajam proletāriešu pūlim, kas steidza no darba uz vilcienu vai autobusu netālu esošajā autoostā. Mūsdienās savukārt visi svarīgākie veikali koncentrējušies pašā stacijā, tai blakus piebūvētajā lielveikalā «Origo», kur tik tiešām var iegādāties gan desu, gan avīzi, gan bikses. Līdz ar to kopš Latvijas neatkarības atjaunošanas Marijas ielas spozme ar katru gadu kļūst arvien blāvāka...
ielas vaibstus šodien veido lombardi, antikvariāti, «laimētavas» un lietotu apģērbu bodes.
Arī padomju gados šajā ielā rosījās zelta un dažādu citu vērtīgu senlietu uzpircēji. Tagadējā Marijas un Dzirnavu ielas krustojumā atradās vienīgais Latvijas PSR dārgmetālu uzpirkšanas punkts, ap kuru spietoja gan garnadži, gan tā dēvētie spekulanti, gan miliči. Leģenda vēsta, ka zelta uzpircēji minētajā punktā pieņēmuši tikai zeltu un, ja kāds atnesis zelta gredzenu ar dārgakmeni, likuši to «izmest blakus esošajā kastītē» kā nederīgu. Uzpērkam taču tikai zeltu...
Marijas un Blaumaņa ielu krustojums-skats uz Marijas ielu 1962.gadā. Labi redzams bruģētais ielas segums un tramvaja līnijas pic.twitter.com/HYm9zloZpe— Ielasgarumā ? (@Ielasgaruma) January 5, 2018
Šodien vēl viena no Marijas ielas «vizītkartēm» ir bēdīgi slavenais daudzstāvu grausts Elizabetes un Marijas krustojumā, kura īpašnieki netiek gudri - vai ēku atjaunot (sabrukšanas risks) vai nojaukt un tās vietā būvēt ko pavisam jaunu.
Šobrīd Marijas iela kļuvusi par tādu kā tranzīta koridoru no centra uz Purvciemu, auto satiksme ir ļoti intensīva, par velosipēdistiem padomāts nav, kur nu vēl par kādām āra kafejnīcām. Kā zināms, Rīgas domes Satiksmes departaments (RDSD) ir nolēmis spert soli vēl tālāk un veikt Čaka un Marijas ielas brauktuves paplašināšanu, atņemot vietu gājējiem un iedzenot pēdējo naglu mazo pirmā stāva uzņēmēju zārkā. Vai Marijas un arī Čaka ielu ir iespējams vēl kā glābt? Atgriezt aizgājušo gadu spozmi? Rādīs laiks un, protams, domes gudro prātu lēmumi.
pašreizējais rdsd projekts paredz sašaurināt jau tā šaurās ietves, lai mašīnas varētu braukt nevis četrās rindās, bet gan četrās rindās pic.twitter.com/bsypzHsvgz— Viesturs #LūdzuEmīl Krūmiņliepa (@briedisunrepshe) March 22, 2018
Robijs Viljamss koncertēs Rīgā
Nacionālais teātris šķendējas ar Tukuma muzeju par savulaik nozagtas Aspazijas bistes piederību
VIDEO Publicēts filmas "Mātes piens" oficiālais treileris
“Rīgā strādā pasaules līmeņa mūziķi”. Intervija ar “Grammy” mūzikas laureātiem Latvijas Radio studijā
Kultūras un izklaides notikumi
Tirgi, tirdziņi un izklaides pāriet uz iekštelpām: pasākumu ceļvedis nedēļai
FOTO Repa “sliktā zēna” Morgenshtern koncerts Andrejsalā
Jaunais aktieris Kārlis Arnolds Avots par satikšanos ar skandālistu Aldi Gobzemu
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Kino industrijas pārstāvji pulcējas pašmāju filmas "Mīlulis" pirmizrādē
Dziesminieks Haralds Sīmanis dzimtajās Cēsīs - ar jaunu albumu "Pa apli"
FOTO Dziedātāja “LP” sniedz koncertu “Arēnā Rīga”
Svaigs un smalks latviešu detektīvs - “Pats trakākais” Latvijā
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa